stanford-oval/wikipedia huggingface dataset:
Katalonian sisällissota
Tausta

Sodan syttyessä Juhana II oli ollut kuningas vuodesta 1425 lähtien ja hallinnut Aragoniaa ensimmäisen vaimonsa Navarran Blanka I:n kanssa. Blankan kuollessa vuonna 1441, Juhana piti vaimonsa hallitsemat maat itsellään ja siirsi poikansa Kaarlen ulos valtapelistä. Kaarlesta tuli Vianan prinssi vuonna 1423. Juhana yritti rauhoitella poikaansa tarjoamalla hänelle valtaa Navarrassa, mutta Kaarlen ranskalaiset liittolaiset kannustivat häntä sotaan isäänsä vastaan. 1450-luvun alussa he kävivät avointa sotaa keskenään. Kaarle otettiin kiinni, vapautettiin ja Juhana yritti tehdä Kaarlen perinnöttömäksi nimeämällä tyttärensä Eleanorin kruununperijäksi (Eleanor oli naimisissa Foix’n kreivin Gaston IV:n kanssa). Vuonna 1451 Juhanan uusi vaimo Juana Enriquez synnytti heille pojan Ferdinandin. Vuonna 1452 Kaarle pakeni isäänsä ensiksi Ranskaan ja myöhemmin setänsä Alfonso V:n luokse Napoliin.
Alfonson kuoltua 1458, Kaarle pidätettiin ja vietiin Mallorcalle. Alfonson seuraajana Juhana nimesi Kaarlen perillisekseen. Juhana lopetti sodan Genovaa vastaan, minkä barcelonalaiset kauppiaat kokivat pettymykseksi. Hän myös kieltäytyi auttamasta veljenpoikaansa Napolin Ferdinand I:stä valtaistuintaistelussa.
Vuonna 1460 Kaarle lähti Mallorcalta luvatta ja nousi maihin Barcelonassa, jossa maanomistajat ja kansalaiset toivottivat hänet tervetulleeksi. Juhana ei aluksi reagoinut tapahtuneeseen, mutta kutsui poikansa tuomioistuimeen neuvottelemaan hänen naittamisestaan Kastilian prinsessa Isabellan kanssa. Juhana kieltäytyi kutsumasta Kaarlea ensimmäiseksi pojakseen, luultavasti syystä että hän halusi kutsua nuorempaa poikaansa Ferdinandia ensimmäiseksi pojakseen. Kaarle aloitti neuvottelut Kastilian Henrik IV:n kanssa, joka oli hänen isänsä verivihollinen. Kaarle pidätettiin 2. joulukuuta 1460, mikä aiheutti sekasortoa Kaarlea suosivassa Kataloniassa, ja kuningas pakotettiin lykkäämään tuomiota. Katalonian hallitus ja Barcelonan neuvosto perustivat Ruhtinaskunnan neuvoston löytääkseen oikean ratkaisun päätökselle. Parlamentti kutsuttiin koolle 8. tammikuuta 1461.
Parlamentissa lakimies Joan Dusai ilmoitti, että kuningas oli rikkonut useaa Katalonian lakia ja käytäntöä. Parlamentti vaati, että Juhana nimeäisi Kaarlen ensimmäiseksi pojakseen ja perillisekseen. Juhana kuitenkin kieltäytyi tekemästä edellä mainittua, minkä seurauksena parlamentti kokosi armeijan Modican kunnassa. Armeija valtasi Fragan nopeasti ja Juhana antautui helmikuussa. Hän vapautti Kaarlen 25. helmikuuta ja allekirjoitti sopimuksen, jossa tunnusti Kaarlen ensimmäiseksi pojakseen, luutnantiksi ja perilliseksi. Juhana luovutti myös oikeutensa saapua Katalonian ruhtinaskuntaan ilman hallituksen lupaa. Hänet pakotettiin myös luopumaan kuninkaallisista etuoikeuksistaan. Sopimus oli voitto katalonialaisille, jotka olivat olleet huolissaan Katalonian itsenäisyydestä.
Kaarle kuoli tuberkulosiin 23. syyskuuta, mikä uhkasi kesäkuun sopimusta. Sopimus antoi 9-vuotiaalle Ferdinandille luvan periä Juhanan valtaistuimen, mutta hänen äitinsä kuitenkin yritti saada sopimuksen kumotuksi.
Sota Juhana II:ta vastaan

Juhana teki ensimmäisen suuren hyökkäyksen Katalonian ruhtinaskuntaa vastaan valtaamalla Balaguerin 5. kesäkuuta 1462. 9. kesäkuuta Katalonian neuvosto julisti hänet kansan viholliseksi. Elokuussa hallitus tarjosi kruunua Kastilian Henrik IV:lle, joka otti sen vastaan ja teki Beaumontin Juhanasta luutnanttinsa. Sillä aikaa Juhana II miehineen marssi Lleidaan, jota hän ei piirittänyt. 21.–22. heinäkuuta hän löi neuvoston joukot Cerverassa Rubinatissa ja eteni vallatakseen Tàrregan. Voiton jälkeen hän liittyi Gastonin joukkoihin Montcadassa ja he marssivat Barcelonaan syyskuussa. Barcelonaa piiritettiin kunnes Hug Roger III saapui vesiteitse joukkojensa kanssa.
Juhana II marssi seuraavaksi Tarragonaan, jossa arkkipiispa Pere d’Urrea kehotti antautumaan. Tarragonan valloituksen jälkeen Henrik IV, joka oli tulossa joukkojensa kanssa mereltä, aloitti neuvottelut Juhanan ja Ludvig XI:n kanssa. Talven 1462–1463 aikana kumpaakin puolta vaivasi joukkojen vähyys, eivätkä ne voineet pyytä lisäyksiksi kuin muutamia satoja, usein taistelutahdottomia miehiä. Juhanaa kuitenkin kannatettiin Aragoniassa, Valenciassa, Sardiniassa ja Sisiliassa. Sisilialaiset lahjoittivat kuningasmielisille rahaa ja muonaa joukkojen ruokkimiseen.
Vuonna 1463 Juhana luovutti Estellan Navarrassa Kastilialle ja kesäkuussa Henrik IV luopui Aragonian valtaistuimestaan. Lokakuussa valtaistuinta tarjottiin Portugalin konstaapelille. Marraskuussa Katalonian valtuuskunta kävi neuvotteluja Ranskan Ludvigin kanssa Abbevillessä hakeakseen häneltä välimiesmenettelyä, josta hän kuitenkin kieltäytyi.
Lokakuussa 1466 Lorrainen Juhana löi prinssi Ferdinandin joukot Viladamatissa. Prinssi kärsi suuria tappioita, ja Empúriesiin leiriytynyt Lorrainen Juhana pakeni poikansa kanssa Tarragonaan. Juhana pakotettiin kuitenkin pian palaamaan Ranskaan hakemaan lisäjoukkoja. Kaiken aikaa Ferdinand yritti lietsoa kapinaa Ranskan Ludvig XI:tä vastaan saadakseen liittoutuman Englannin, Burgundin, ja Aragonian välille. Vuonna 1468 lapsettoman Henrik IV:n veli Alfonso de Trastamara y avis kuoli. Juhana naitti poikansa Ferdinandin Henrik IV:n siskopuolen Isabellan kanssa, jotka menivät naimisiin ja joista tuli Espanjan kuningaskunnan hallitsijoita vuonna 1469.
Syyskuussa 1468 Ferdinand valtasi Bergan. Lorrainen herttua puolestaan saapui Kataloniaan toukokuussa 1469 ja kesäkuussa hän valtasi Gironan ja muita pienempiä alueita. Herttua kuoli joulukuussa 1470 ennen hyökkäystä vuoristoiseen Francesc de Verntallatin linnakkeeseen. Lorrainen herttuan kuoleman myötä katalonialaiset menettivät tärkeimmän liittolaisensa. Lisäksi vuonna 1471 katalonialaisten kanssa taistelleet ranskalaiset palasivat Ranskaan, jonka Juhana II koki itselleen eduksi. Joan Margarit, Gironan piispa, luovutti kaupunkinsa Juhanalle ja muut kaupungit seurasivat perässä.
Juhana II taisteli Alt Empordàssa vuoden 1472 kesäkuuhun asti ja sen jälkeen Barcelonassa. Piiritys maalla ja merellä kesti vuoden 1471 marraskuusta vuoden 1472 lokakuuhun. Peralbesin valtauksessa Barcelona antautui Juhana II:lle. Juhana II salli sotapäällikkö Calabrian Juhanan lähteä Barcelonasta rauhassa.
Karvala

Karvala voi tarkoittaa seuraavia:
Karvala, kylä Halikossa
Karvala, kylä Kivennavalla
Karvala, kylä Kärkölässä
Karvala, kylä Lappajärvellä
Karvala, kylä Liedossa
Kaisu Karvala (s. 1970), suomalainen teknologiavaikuttaja
Kreeta Karvala, suomalainen toimittaja
Vilho Karvala (1897–1970), suomalainen jääkäriluutnantti ja toimitusjohtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karvala”, voi hakea sivunnimihaulla, laajalla sivunnimihaulla tai tekstihaulla.
Kevin Brodbin

Kevin Brodbin (s. 1964) on irlantilainen käsikirjoittaja.
Brodbin on kotoisin Lagheyn kylästä Donegalin kreivikunnassa. Hän aloitti toimittajana irlantilaisessa Sunday Tribune -lehdessä ja työskenteli sen jälkeen myös mainos- ja kustannusalalla. Hänen ensimmäinen käsikirjoituksensa oli toimintaelokuva The Glimmer Man (1996). Hollywoodissa Brodbin pääsi käsikirjoittamaan myös haaveilemaansa Hellblazer-sarjakuvaan perustuvaa elokuvaa. Se sai ensi-iltansa vuonna 2005 Constantine-nimisenä. Hän on ollut käsikirjoittamassa myös elokuvia Mindhunters (2004) ja The A-Team (2010). Vuonna 2016 Netflix julkaisi hänen kirjoittamansa elokuvan The Siege of Jadotville.
Aiheesta muualla

Kevin Brodbin Internet Movie Databasessa. (englanniksi)
Kevin Brownlow

Kevin Brownlow vuonna 2019.
Kevin Brownlow (s. 2. kesäkuuta 1938 Crowborough, Sussex) on brittiläinen elokuvahistorioitsija, dokumentaristi ja kirjailija. Brownlow tunnetaan etenkin  mykkäelokuvan tuntijana. Tästä lajityypistä hän kiinnostui jo 11-vuotiaana. Aikuisena innostus ammatillistui elokuvan dokumentoinniksi ja entistämiseksi. Hän on pelastanut useita mykkäelokuvia ja valottanut niiden historiaa. Etenkin 1960- ja 1970-luvuilla hän haastatteli useita jo unhoonkin jääneitä mykkäfilmin pioneereja. Brownlow sai Oscar-kunniapalkinnon 13. marraskuuta 2010 järjestetyssä tilaisuudessa. Hän on yksi harvoista elokuvahistorioitsijoista, jotka ovat saaneet työstään Oscarin.
Aiheesta muualla

It Happened Here (Näin olisi voinut käydä), ohjaus Kevin Brownlow. IMDb (1965).
The Unknown Chaplin (Tuntematon Chaplin). Kolmiosainen TV-dokumentti, jossa esitellään Chpalinin työskentelytapaa. Kevin Brownlow. IMDb (1983).
Kartan ja maisemakuvan välissä. John C. Tibbettsin artikkeli Brownlow´n elokuvista (PDF).
Classic Hollywood: For generations, Kevin Brownlow has been the voice for silent films. Susan King, 26.4.2019, Los Angeles Times.
Kankanin alue

| Kankanin alue région de Kankan |
| --- | --- |
 Kylä Siguirin prefektuurissa.
 Sijainti
 Koordinaatit: 10°23′N, 9°18′W 
Valtio:  Guinea
Hallinto:  
 – hallinnollinen keskus:  Kankan
Pinta-ala:  72 145 km²
Väkiluku (2014):  1 972 537
 – väestötiheys:  27,3 as./km²
Kankanin alue (ransk. région de Kankan) on hallintoalue Guinean koillisosassa. Sen pääkaupunki on Kankan. Alueen pinta-ala on 72 145 neliökilometriä. Asukkaita on vuoden 2014 väestönlaskennan mukaan 1 972 537 henkeä.
Maantiede, ilmasto ja luonto

Kankanin alue käsittää lähes 30 prosenttia Guinean pinta-alasta. Se rajoittuu etelässä Nzérékorén ja lännessä Faranahin alueisiin, pohjoisessa Maliin ja idässä Malin ohella Norsunluurannikkoon. Kankanin ja Faranahin alueet muodostavat Ylä-Guinean luonnonalueen, jota kutsutaan myös Savannien alueeksi.
Alue on pinnanmuodostukseltaan kumpuilevaa tasankoa, jolla kohoaa muutamia kukkuloita. Vesistöjä ovat Niger ja sen sivujoet Banié, Dion, Fié, Mafou, Milo, Niandan, Sankarani ja Tinkisso. Hyötykaivannaisiin kuuluvat kulta, timantit ja rautamalmi.
Ilmasto on sudanilaistyyppinen. Vuodenaikoja on kaksi. Sadekausi kestää kesäkuusta lokakuuhun. Vuotuinen sademäärä on 1100–1500 millimetriä. Kuivana aikana puhaltaa harmattan-tuuli koillisesta. Viileintä on joulu-tammikuussa ja kuuminta maalis-huhtikuussa. Kasvillisuus on heinä-, pensas- ja metsäsavannia sekä paikoin tiheitä metsäsaarekkeita ja galleriametsiä.
Hallinnollinen jako ja väestö

Alueeseen kuuluu viisi prefektuuria, 53 aliprefektuuria, viisi kaupunkikuntaa, 53 maalaiskuntaa, 878 maaseutupiirikuntaa, 68 kaupunkikorttelia ja 1864 sektoria. Prefektuurit ja niiden hallintokaupungit ovat Kankan, Kérouané, Kouroussa, Mandiana ja Siguiri.
Alueella asuu 18,7 prosenttia Guinean väestöstä. Vuotuinen väestönkasvu (3,8 %) on maan korkein ja väestön keski-ikä (19,8 vuotta) maan alhaisin. Asukastiheys on 27,3 henkeä neliökilometrillä. Väestö on keskittynyt Siguirin ja Kankanin prefektuureihin. Kaupunkiväestön osuus on 19,8 prosenttia.
Asukkaat ovat enimmäkseen mandinkoja. Yleisimmät kielet ovat maninka ja fulani. Muslimeja on 98,7 ja kristittyjä 1,1 prosenttia. Perinteinen yhteiskuntajärjestelmä perustuu kasti- ja ikäryhmien ja sukupuolten väliseen hierarkiaan. Naisten asema on heikko.
Liikenne, talous ja palvelut

Kankanista johtaa päällystetty maantie Kouroussaan sekä Siguirin kautta Malin rajalle Kourémaléen. Tieverkon kunto on huono. Rautatie- ja jokiliikenne on lopetettu ja lentoliikenne Kankanin ja Siguirin kentille on vähäistä.
Kankan on Guinean köyhin alue. Sen väestöstä 56,8 prosenttia harjoittaa pääelinkeinonaan maa- ja metsätaloutta tai kalastusta, 21,6 prosenttia käsityöammatteja ja 18,5 prosenttia kaupakäyntiä. Tärkeimmät viljelykasvit ovat riisi, maissi, hirssi, durra, fonio, maapähkinä, maniokki, jamssi, bataatti, puuvilla ja seesami. Tuotantoeläimiä ovat naudat, lampaat, vuohet, aasit ja siipikarja. Suotuisista olosuhteista huolimatta alue ei tuota riittävästi elintarvikkeita.
Alueella kaivetaan kultaa ja timantteja perinteisin ja teollisin menetelmin. Jalostusteollisuutta ei ole juuri lainkaan.
Alakoulua käy 47,1 prosenttia kouluikäisistä (tytöistä 39,3 %), mikä on huomattavasti alle maan keskitason (75,1 ja 70,5 %). Yli 15-vuotiaista lukutaitoisia on 18,2 prosenttia (naisista 10,6 %), mikä sekin on maan alhaisin lukema. Julkiset terveyspalvelut käsittävät aluesairaalan, neljä prefektuurinsairaalaa, Banankoron poliklinikan (CSA), 65 terveyskeskusta ja 292 terveysasemaa. Lisäksi on joukko yksityisiä palveluja. Suurimmat terveysongelmat ovat malaria, hengityselinten tulehdukset, suolistomadot, sukupuolitaudit ja ripulitaudit. Puhtaan juomaveden ulottuvilla on 66 prosenttia talouksista.
Kiinannokkavarpunen

| Kiinannokkavarpunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Kiinannokkavarpuset Eophona
Laji::  migratoria
Kaksiosainen nimi
 Eophona migratoria  Hartert, 1903 
Katso myös
   Kiinannokkavarpunen Wikispeciesissä   Kiinannokkavarpunen Commonsissa 
Infobox OKNimi-testi OKIUCN-testi OK: 
Kiinannokkavarpunen (Eophona migratoria) on peippojen heimoon kuuluva varpuslintu.
Levinneisyys

Kiinannokkavarpusta tavataan Itä-Aasiassa Kiinassa, Hongkongissa, Japanissa, Etelä- ja Pohjois-Koreassa, Laosissa, Myanmarissa, Venäjällä, Taiwanissa, Thaimaassa ja Vietnamissa. Se on luokiteltu elinvoimaiseksi.
Kevin Bobson

| Henkilötiedot |
| --- | --- | --- | --- |
Syntymäaika: 13. marraskuuta 1980 (ikä 43)
Syntymäpaikka:  Amsterdam, Alankomaat
Pelipaikka: vasen laituri
Pituus: 175 cm
Junioriseurat
:  Ajax
Seurat
| Vuodet | Seura | O | (M) |
| 1998–2001 |  Ajax | 8 | (0) |
| 2001–2004 |  NAC Breda | 70 | (10) |
| 2004 |  Espanyol | 9 | (1) |
| 2004–2008 |  Willem II Tilburg | 102 | (14) |
| 2008 | →  NEC (laina) | 14 | (2) |
| 2008–2009 |  Salzburg Amateure | 3 | (0) |
| Yhteensä | Yhteensä | 206 | (27) |
 Seurajoukkueuran tilastot kattavat vain kansalliset sarjat.
Kevin Bobson (s. 13. marraskuuta 1980 Amsterdam, Alankomaat) on alankomaalainen entinen jalkapalloilija, pelipaikaltaan vasen laituri.
Bobson pelasi Alankomaiden pääsarjassa Eredivisiessä 194 ottelua edustaen AFC Ajaxia, NAC Bredaa, Willem II Tilburgia ja NEC Nijmegeniä. Lisäksi hän pelasi yhdeksän ottelua Espanjan pääsarjassa Primera Divisiónissa RCD Espanyolin joukkueessa.
Kemijärven kotiseutumuseo

| Kemijärven kotiseutumuseo |
| --- | --- |

Tyyppi:  Paikallismuseo, kulttuurihistoriallinen museo 
Sijainti:  Kemijärvi 
Kotisivut:  visitkemijarvi.fi/fi/nae-ja-ko... 
Koordinaatit:  66°43′12″N, 27°24′07″E
 fiKemijärven kotiseutumuseo 
  
Kemijärven kotiseutumuseo sijaitsee Kemijärven kaupungin keskustan tuntumassa. Museo esittelee alueen talonpoikaiselämää 1900-luvun alussa. Museon päärakennuksena toimii alkuperäisellä paikallaan sijaitseva, Sepäntaloksi kutsuttu 1800-luvulla rakennettu peräpohjalaistalo. Lisäksi museoalueella on talli, navetta, savusauna ja paja.
Museon omistaa ja sitä ylläpitää Kotiseutuyhdistys Kemijärven Kotikiekerö ry.
Kevin Burnham

| Mitalit> Maa:   Yhdysvallat.Miesten purjehdus. Olympialaiset  | Mitalit> Maa:   Yhdysvallat.Miesten purjehdus. Olympialaiset  | Mitalit> Maa:   Yhdysvallat.Miesten purjehdus. Olympialaiset  | Maa:   Yhdysvallat> Miesten purjehdus. |
| --- | --- | --- | --- |
|  Kultaa | Ateena 2004 | 470 |  |
|  Hopeaa | Barcelona 1992 | 470 |  |
Kevin Lobdell Burnham (21. joulukuuta 1956 Queens, New York – 27. marraskuuta 2020) oli yhdysvaltalainen kilpapurjehtija ja olympiavoittaja.
Burnham voitti 470-veneluokassa olympiakultaa Ateenassa 2004 Morgan Reeserin kanssa ja olympiahopeaa Barcelonassa 1992 Paul Foesterin kanssa. Atlantan kesäolympialaisissa 1996 hän sijoittui Reeserin kanssa kahdeksanneksi. Burnham voitti eri veneluokissa yhteensä 11 Yhdysvaltain mestaruutta. Hän toimi myös valmentajana muun muassa Israelin ja Tšekin maajoukkueissa. Burnham kuoli pitkään sairastamaansa keuhkosairauteen 63-vuotiaana 27. marraskuuta 2020.
Aiheesta muualla

Kevin Burnham Kansainvälinen olympiakomitea. (englanniksi)
Kay Ivey

| Kay Ivey |
| --- | --- |
 Kay Ivey vuonna 2017.
Alabaman 54. kuvernööri
 10. huhtikuuta 2017 –  
Edeltäjä:  Robert J. Bentley
Alabaman 30. varakuvernööri
 17. tammikuuta 2011 – 10. huhtikuuta 2017  
Kuvernööri:  Robert J. Bentley
Edeltäjä:  Jim Folsom, Jr.
Henkilötiedot
Syntynyt: 15. lokakuuta 1944 (ikä 79) Camden, Alabama, Yhdysvallat
Ammatti:  opettaja, poliitikko
Tiedot
Puolue:  republikaanit
 Nimikirjoitus
Aiheesta muualla
governor.alabama.gov/governor
Kay Ellen Ivey (s. 15. lokakuuta 1944 Camden, Alabama, Yhdysvallat) on yhdysvaltalainen opettaja ja republikaanisen puolueen poliitikko, joka on toiminut vuodesta 2017 lähtien Alabaman kuvernöörinä. Hän toimi osavaltion valtiovarainministerinä vuosina 2003–2011 ja varakuvernöörinä 2011–2017. Ivey oli demokraattisen puolueen jäsen vuoteen 2002 asti.
Kuvernöörinä

Varakuvernööri Ivey astui kuvernöörin virkaan 10. huhtikuuta 2017 Robert J. Bentley erottua virasta. Samalla hänestä tuli Alabaman toinen naiskuvernööri Lurleen Wallacen jälkeen.
Ivey allekirjoitti toukokuussa 2017 lain, joka suojeli yli 40 vuotta vanhoja patsaita ja muita monumentteja. Laki teki Konfederaation muistomerkkien poistamisen lähes mahdottomaksi osavaltiossa.
Iveyn kauden aikana Alabama on teloittanut useita vankeja. Hän allekirjoitti myös lain, joka vähensi kuolemaantuomittujen vetoomusmahdollisuuksia ja nopeutti tuomioiden täytäntöönpanoa.
Ivey voitti toisen kauden marraskuun 2018 vaaleissa. Hän vannoi virkavalansa 14. tammikuuta 2019.
Toukokuussa 2019 Ivey allekirjoitti Alabama Human Life Protection Act -lain, joka rajasi aborttioikeuden tapauksiin, jossa äidin henki on vaarassa tai sikiö on hengenvaarallisesti vaurioitunut. Laittoman abortin suorittaneille lääkäreille enimmäisrangaistus on lain mukaan 99 vuoden vankeus.
Aiheesta muualla

Kuvia tai muita tiedostoja aiheesta Kay Ivey Wikimedia Commonsissa
Alabaman kuvernöörin kotisivut
Karoline Bauer

Karoline Bauer
Karoline Bauer (1807–1878) oli saksalainen näyttelijätär, jonka alana olivat hienommat huvinäytelmä- ja keskusteluosat, mitkä hän suoritti viehättävällä ja luonnollisella sulolla. Myöskin suuremmissa tehtävissä, kuten Juliana Shakespearen Romeo ja Juliassa, Friedrich Schillerin Maria Stuartina ja prinsessana Goethen Torquato Tassossa hän esiintyi menestyksellä. Teatterimuistelmansa hän on julkaissut kirjoissa Aus meinem Bühnenleben ja Komödiantenfahrten.
Bauer oli rakkaussuhteessa Coburgin prinssiin Léopold de Saxe-Cobourgiin, joka myöhemmin tuli Belgian kuninkaaksi.
Aiheesta muualla

Kuvia tai muita tiedostoja aiheesta Karoline Bauer Wikimedia Commonsissa
Kemijärven kuvanveistoviikot

Kemijärven kuvanveistoviikot on Kemijärvellä vuonna 1985 alkanut tapahtuma, jonka tarkoituksena on ollut edistää kuvanveistoa, kansainvälistä näyttelytoimintaa, koulutusta ja kulttuurimatkailua. Alkuvuosina tapahtuman nimi oli Kemijärven kelonveistoviikko.
Vuonna 2015 20. kuvanveistoviikolla oli mukana 16 kuvanveistäjää eri puolilta maailmaa. Tapahtuma oli synnyttänyt vuoteen 2015 mennessä yli 400 veistosta noin 300 kuvanveistäjältä.
Osanottajat tapahtumaan on valittu hakemusten perusteella ja siinä on pyritty mahdollisimman monipuoliseen kansainvälisyyteen. Taiteilijat ovat olleet peräisin erilaisista kulttuureista, joten kuvanveistoviikoilla on toteutunut eri kulttuurien vuorovaikutus ja taiteellinen monimuotoisuus. Kuvanveistoviikkoa Kemijärvellä on pidetty korkealuokkaisena taiteellisena tapahtumana ja hakijoita on ilmoittautunut enemmän kuin on pystytty vastaanottamaan.
Veistomateriaaleina ovat olleet kelohonka, aihkipuu, sahatavara ja sekä muut materiaalit, kuten metalli, lasi, kangas, kivi, nesteet ja näiden yhdistelmät.
Tapahtumapaikkana on ollut Kemijärven kaupungin keskustassa sijaitseva Taivaan tulien aukio. Kuvanveistoviikon aikana teokset veistetään julkisesti, jolloin yleisöllä on mahdollisuus seurata taiteilijoiden työskentelyä ja tutustua heihin. Kuvanveistäjät ovat pitäneet myös yleisöluentoja, jossa he ovat esitelleet taidettaan ja oman maansa kulttuuria.
Veistokset ovat olleet esillä yleisölle julkisissa tiloissa, sekä kesällä avoimessa Taidekeskus Puustellissa. Eri puolilla Kemijärveä on ollut esillä suuria ulkotilaveistoksia muun muassa Taidekeskus Puustellin ja kulttuurikeskuksen puistoihin sekä venesatamaan ja keskustan alueelle.
Tapahtuman tukijoita ovat olleet Kemijärven kaupunki, Opetusministeriö, Alfred Kordelinin säätiö, sekä valtakunnalliset ja paikalliset yhteisöt ja yritykset. Kuvanvestoviikkojen järjestelyistä on vastannut Urpo Kärri.
Kiinanomenapuu

| Kiinanomenapuu |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Rosales
Heimo::  Ruusukasvit Rosaceae
Alaheimo::  Amygdaloideae
Suku::  Omenapuut Malus
Laji::  spectabilis
Kaksiosainen nimi
 Malus spectabilis  (Aiton) Borkh. 
Katso myös
   Kiinanomenapuu Wikispeciesissä   Kiinanomenapuu Commonsissa 
Infobox OKVirheellinen NIMI-arvoIUCN-testi OK: 
Kiinanomenapuu (Malus spectabilis) on ruusukasvien (Rosaceae) heimoon, omenapuiden (Malus) sukuun kuuluva kasvilaji.
Kiinanomenapuu voi kasvaa kahdeksan metriä korkeaksi puuksi. Sen lehdet ovat ruodillisia ja lehtiruodit ovat 1,5–2 cm pitkiä. Lehtilavat ovat soikeita, sahalaitaisia, 5–8 cm pitkiä ja 2–3 cm leveitä. Kukintona on neljästä kuuteen kukkaa sisältävä huiskilo, joka on lähes sarjamainen. Kukkaperät ovat 2–3 cm pitkiä ja kukat ovat halkaisijaltaan 4–5 cm. Kukkien verholehdet ovat 0,2–0,4 cm pitkiä ja niiden muoto vaihtelee kolmiomaisesta soikeaan. Terälehdet ovat puolestaan 2–2,5 cm pitkiä, nupulla vaaleanpunaisia, mutta myöhemmin valkoisiksi muuttuvia. Kussakin kukassa on 20–25 hedettä sekä neli- tai viisivartaloinen emiö. Emiön vartalot ovat hieman heteitä pidempiä. Kiinanomenapuu kukkii huhti–toukokuussa ja tuottaa hedelmiä elo–syyskuussa. Sen tuottamat pohjushedelmät eli omenat ovat keltaisia ja halkaisijaltaan noin 2 cm.
Kiinanomenapuuta tavataan luontaisena Kiinan vuoristoalueilla ja tasangoilla 500–2000 metrin korkeudella merenpinnasta. Lajia tavataan Hebein, Jiangsun, Liaoningin, Qinghain, Shaanxin, Shandongin, Yunnanin ja Zhejiangin maakunnissa.
Kiinanomenapuu on yksi Kiinan suosituimmista koristekasvina kasvatettavista puista ja sitä kasvatetaan etenkin maan itä- ja pohjoisosissa. Koristepuuna kasvatettavalla var. riversii -muunnoksella on kerrotut vaaleanpunaiset kukat ja niin ikään koristepuuna kasvatettavalla f. albiplena -muodolla on kerrotut valkoiset kukat.
Aiheesta muualla

Trees and Shrubs Online: Malus spectabilis (englanniksi)
Integrated Taxonomic Information System (ITIS): Malus spectabilis (englanniksi)
Global Biodiversity Information Facility (GBIF): Malus spectabilis (englanniksi)
Kelowna

| Kelowna (City of Kelowna) |
| --- | --- |

 Kelowna
 Koordinaatit: 49°53′01″N, 119°29′37″W 
Valtio:   Kanada
Provinssi:  Brittiläinen Kolumbia
Perustettu:  1905
Hallinto:  
 – Hallinnon tyyppi:  Kelownan kaupunginvaltuusto
 – Pormestari:  Sharon Shepherd
Pinta-ala:  
 – Kokonaispinta-ala:  212 km²
Korkeus:  344 m
Väkiluku (2006):  106 707
 – Väestötiheys:  504 as./km²
 – Metropolialue:  162 276
 – Väestötiheys metropolialue:  56 as./km²
Aikavyöhyke:  UTC-8
 – Kesäaika:  UTC-7
Postinumero:  V1P, V1V–V1Z
Suuntanumero(t):  250 ja 778
 
 kelowna.ca 
Infobox OKVirheellinen NIMI-arvo: 
Kelowna on kaupunki Okanaganjärven rannalla Brittiläisen Kolumbian eteläosassa Kanadassa. Kaupungin väkiluku on noin 107 000 ja esikaupunkeineen 162 000 (2006).
Kelowna perustettiin vuonna 1905, mutta ensimmäiset asukkaat olivat saapuneet seudulle jo 1850-luvulla. Kelowna on suurin kaupunki matkailupainotteisessa Okanaganlaaksossa. Matkailun ohella Kelownan elinkeinoihin kuuluu myös viininviljely.
Kanadan vuoden 2001 väestönlaskennassa 41 % kelownalaisista ilmoittautui uskonnoltaan protestantiksi ja 18 % roomalaiskatoliseksi. Muiden uskontokuntien kannattajia oli 10 % väestöstä ja 32 % ei tunnustanut mitään uskontoa.
Aiheesta muualla

Kuvia tai muita tiedostoja aiheesta Kelowna Wikimedia Commonsissa